[Lucius Episcopus servus servorum Dei venerabilibus fratribus universis Episcopis per Gallias constitutis, salutem et Apostolicam benedictionem. Juxta Canonicam sanctionem omninò providendum est Episcopis, ut aliæ Ecclesiæ antiquiores propter novas suam justitiam aut decimam non perdant; sed semper ad antiquiores Ecclesias persolvantur. Ideóque quonian Religiosorum fratrum Cluniacensium necessitatibus nos convenit providere, per Apostolica vobis scripta mandamus, quatinus in Parochiis ad Cluniacense Monasterium pertinentibus, absque consensu Clun. Abbatis, nullus Ecclesiam, vel Capellam ædificare præsumat; salva in omnibus Apostolicæ sedis auctoritate. Datum ........ undecimo Kalendas Junii.]